ा पालन करने ही से किसी मनुष्य की स्वाधीनता की, उसकी इच्छा और प्रयत्न की स्वतंत्रता की, हानि नहीं होती ।
साहस वीरता का एक प्रधान अंग है । साहस से मेरा अभिप्राय केवल उस शारीरिक बल वा बहादुरी से नहीं है जो बहुतों को जन्म से प्राप्त होती है, बल्कि उस उच्च और शुद्ध वृत्ति से है जिसे नैतिक साहस वा धर्मबल कहते हैं और जो हृदय की पवित्र उच्चता से संबंध रखती है। नित्य के व्यवहार में हमारे इस साहस की परीक्षा बराबर होती रहती है। समय पड़ने पर लोगों को सोहानेवाली बात का कहना जितना सुगम होता है उतना सत्य बात का कहना नहीं। इसीसे एक नीतिश ने यहाँ तक कहडाला है कि "सत्यं ब्रूयात्प्रियं व्यान्न ब्रूयात्सत्यमप्रियम्' ।
इसी प्रकार प्रलोभन में आ जाना जितना सुगम होता है उतना उसका अवरोध करना नहीं । हम मौक़ा पाने पर झट अपने पड़ोसी की हानि करके स्वयं लाभ उठाने का कारण ढूँढ़ निकालते हैं और लोगों से कहते फिरते हैं कि वह अकर्मण्य है, वह अपना काम काज सँभालना नहीं जानता, उसे अपना हानि-लाभ नहीं सूझता । अपने लोभ और अन्याय के लिये हम अपने को कभी नहीं धिक्कारते । भरत के ऐसे इस संसार में सब नहीं होते कि राजधानी से दूर केवल इसलिये जाकर पड़े रहे जिसमें बड़े भाई के लिये राजसिंहासन खाली रहे । कोई कार्य उचित है केवल इसी निमित्त उसके करने का धर्मबल वा साहस इस संसार में बहुत कम देखा जाता है। दुःख में शक्ति, क्षोभ में आत्मनिग्रह, विपत्ति में धैर्य, संपद् में मिताचार धर्मबल के लक्षण हैं। 'बाबू तिरबेनीसहाय देखेंगे तो क्या कहेंगे ? दुनिया देखेगी तो क्या कहेगी' इस बात का भय हमारे हाथों को दुर्बल करके अत्याचार पीड़ित प्राणियों की रक्षा के लिये, सत्य और औदार्थ के पालन के लिये, असत्य और विडंबना के विनाश के लिये, उठने नहीं देता । अमुक महाशय देखेंगे तो क्या कहेंगे ' इस भय से न जाने कितने ऐसे नव-युवकों का जीवन सत्यानाश हो जाता जिनमें झूठे घमंडियों के बीच अपना निराला मार्ग निकालने की आत्मिक क्षमता नहीं होती। बुद्धिमान् और अनुभवी लोगों की बात न मानना मूर्खता है पर दुनियाँ के हँसने और
भला बुरा कहने की बराबर चिंता करना उससे भी बढ़ कर मूर्खता है। लोगों का बहुत सा गुण और चमत्कार थोड़ी सी उचित आत्मिक दृढ़ता के प्रभाव से यों ही नष्ट जाता है । नित्य बहुत से ऐसे लोग चिता पर चढ़ते हैं जो इस कारण हीन दशा में पड़े रहे कि उनकी भीरुता ने उन्हें कोई कार्य प्रारंभ ही नहीं करने दिया । यदि वे लोग प्रारंभ करने पाते तो बहुत संभव था कि व सुखपूर्वक जीवन व्यतीत करते हुए बहुत कुछ नाम और यश कमाते तथा अपने उद्योगों से अपना और दूसरों का बहुत कुछ भला करते। बात यह है कि इस संसार में किसी करने योग्य काम को करने में हमें कठिनाई और बाधा देख ठिठक कर पीछे न हटना चाहिए बल्कि जहाँ तक हो सके कूद कर आगे बढ़ना चाहिए। इसी आत्मिक दृढ़ता के बल से जो कठिनाई और सफलता के समय दूनी हो जाती है संसार में मनुष्य के ज्ञान और सुख है की वृद्धि करनेवाले सुधार हुए 